
Tasandusklassi moodustamine 

Narva 6. Koolis
1. Asjaolud ja menetluse käik

Narva Linnavalitsuse Kultuuriosakonda laekus Narva 6. Kooli 18.09.2008.a. taotlus           nr 2.1-14/23 tasandusklassi avamise kohta koos Nõustamiskomisjoni otsuse väljavõttega.

Eespool mainitud klassi moodustamise vajadus on tingitud õpiraskustega laste arvu suurenemisest. Klassi moodustamisel täidab Narva 6. Kool kõigi vajalike õigusaktide tingimusi – klassi täituvuse ülemine piirnorm, tingimuste loomine õppimiseks, sellesse klassi vastuvõtu kriteeriumid.

2. Õiguslikud alused

Vastavalt Põhikooli- ja gümnaasiumiseaduse § 21 lõikele 41 moodustab linnavalitsus vajadusel riigi- või munitsipaalkoolis tasandusklassi õpiraskustega laste õpetamiseks.

Vastavalt Põhikooli- ja gümnaasiumiseaduse § 26 punktile 2 on tasandusklassi täituvuse ülemine piirnorm 16 õpilast.
3. Otsus

Moodustada 2008./2009. õppeaastaks Narva 6. Koolis 2.b tasandusklass õpiraskustega laste õpetamiseks.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

